Vážená pani / vážený pán,

dovoľujeme si Vás pozvať na **akreditovaný kurz** **Inštruktor jazdectva I. kvalifikačného stupňa a** **Inštruktor jazdectva I. kvalifikačného stupňa so zameraním na záprahové jazdenie**, ktorý sa bude konať v termíne od 14.10. 2016 do 12.11. 2016 v priestoroch Spojenej školy Ivanka pri Dunaji organizačnou formou prezenčného víkendového štúdia. V spolupráci s NŽ Topoľčianky je pre špecializáciu záprahového jazdenia umožnené absolvovať špecializovanú časť odbornej prípravy kurzu v priestoroch NŽ Topoľčianky pod vedením lektorov v tejto profesijnej špecializácii.

Prihlásiť do kurzu sa môžu občania krajín Európskej únie, ktorí v roku 2016 dosiahli vek 18 rokov, majú ukončené základné vzdelanie a majú záujem získať odborné vedomosti a zručnosti v oblasti vyučovania jazdenia na koni. Náklady na kurz preplácajú nezamestnaným uchádzačom o zamestnanie úrady práce cez aktuálne projekty.

Absolvent získa základnú inštruktorskú kvalifikáciu v systéme vzdelávania odborníkov v jazdectve plne akceptovanú vo všetkých krajinách Európskej únie. Získaný certifikát podľa § 6 ods. 2 Zákona o športe oprávňuje vykonávať činnosť športového odborníka (tréner, inštruktor) podľa odseku 1 písm. a) až e).

V prípade Vášho záujmu o účasť na kurze Vás prosíme o zaslanie priloženej záväznej prihlášky na adresu: [spojs@nextra.sk](mailto:spojs@nextra.sk) najneskôr do 03.10.2016. Účastnícky poplatok vo výške 273,- € je potrebné uhradiť v deň začiatku kurzu do pokladne Spojenej školy v hotovosti. Cena zahŕňa honoráre lektorov, náklady na priestorové a technické vybavenie. Ubytovanie a cestovné si hradia účastníci sami. Ubytovanie je možné objednať aj internáte SŠ Ivanka pri Dunaji.

V prípade akýchkoľvek otázok nás neváhajte kontaktovať na hore uvedenej emailovej adrese, alebo na telefónnom čísle 0917 950 353.

# Záväzná prihláška

## \*Názov vzdelávacej aktivity: Inštruktor jazdectva I. kvalifikačného stupňa

**Inštruktor jazdectva I. kvalifikačného stupňa so zameraním na záprahové jazdenie**

**Uchádzač**:

|  |  |
| --- | --- |
| **titul, meno a priezvisko** |  |
| **dátum narodenia** |  |
| **adresa trvalého bydliska** |  |
| **telefónne číslo** |  |
| **e-mail** |  |
| **dĺžka aktívnej činnosti v jazdectve** |  |
| **popis činnosti v jazdectve (odvetvie)** |  |

Uchádzač sa svojím podpisom záväzne prihlasuje do uvedeného kurzu, vyhlasuje, že všetky uvedené údaje sú úplné a správne a vyjadruje súhlas s ich spracovaním podľa zákona 122/2013 Z. z.

V.................................................., dňa ........................ .....................................

podpis

\*podčiarknite zvolený kurz